Kjetil Jansrud

Kjetil Jansrud (født 1985) er en norsk tidligere alpinist fra Vinstra. Da han var tre år gammel flyttet familien fra Stavanger til Vinstra. Lillehammer.com: Ukas ambassadør - Kjetil Jansrud. Han har gull, to sølv og to bronse fra OL og gull og to sølv fra VM. Han deltok i verdenscupen fra 2003 til 2022. Han ble nummer to sammenlagt to sesonger, vant utforcupen én sesong og super-G-cupen tre sesonger. Etter idrettskarrieren begynte han som ekspertkommentator og programleder.

 Karriere 
Kjetil Jansrud startet sin karriere i 2001/2002, allerede som sekstenåring da han deltok i europacupen. Han debuterte på internasjonalt seniornivå 19. januar 2003 i Wengen i slalåm og var med i verdenscupsesongen 2004/2005. Han var også med i den norske troppen til VM 2005 i Bormio.

Jansrud fikk sin første pallplassering i verdenscupen i storslalåm i Adelboden, 10. januar 2009. Han lå på 14.-plass etter første omgang, men kjørte inn til en tredjeplass etter andre omgang. Sammenlagt endte Jansrud 72 hundredeler bak vinneren Benjamin Raich, og 48 hundredeler bak andreplassen til Massimiliano Blardone. Hans andre pallplassering kom i storslalåm i Kranjska Gora 29. januar 2010. Han endte 51 hundredeler bak vinneren Ted Ligety og 17 hundredeler bak Marcel Hirscher. Dagen etter tok Jansrud ett steg videre opp på seierspallen. Han  var 45 hundredeler bak vinneren Marcel Hirscher i et nytt storslalåmrenn i Kranjska Gora. 5. desember 2010 kjørte Jansrud inn til en andreplass i storslalåm i Beaver Creek.

Under Vinter-OL 2010 i Vancouver tok Jansrud sølv i storslalåm etter at han lå på ellevteplass etter første omgang. I andre omgang hadde han beste omgangstid av alle. I slalåmkonkurransen endte Jansrud på en 17.-plass.

Hans første pallplassering i fartsdisiplinene kom 16. desember 2011 da han ble nummer tre i super-G i Val Gardena. Hans første pallplassering i utfor kom 3. mars 2012 da ble nummer to på hjemmebane i Kvitfjell, bare to hundredeler etter vinneren Klaus Kröll. Dagen før ble han nummer tre i super-G samme sted, da var han tre hundredeler fra førsteplassen. 4. mars 2012 vant Jansrud for første gang et verdenscuprenn da han vant super-G i Kvitfjell. Aksel Lund Svindal sikret norsk dobbeltseier, 21 hundredeler bak Jansrud.

I Vinter-OL 2014 i Sotsji startet Jansrud med bronse i utfor etter Matthias Mayer og Christof Innerhofer.  I superkombinasjonen ble det fjerdeplass etter at Jansrud hadde ledet etter utfordelen. Jansrud kjørte inn til gull i super-G og sikret dermed norsk gull i denne øvelsen i fjerde OL på rad og norsk alpingull i sjuende OL på rad. Dette var også Norges tiende OL-gull i alpint gjennom tidene.De ni første: Stein Eriksen, Kjetil André Aamodt (4), Finn Christian Jagge, Lasse Kjus, Hans Petter Buraas og Aksel Lund Svindal.

Han ble tildelt Aftenpostens gullmedalje for 2014 for gullmedaljen i super-G i OL i Sotsji.Aftenposten, 24. desember 2014 På Idrettsgallaen 2015 ble han tildelt prisen som Årets mannlige utøver og Utøvernes pris, sistnevnte etter en avstemning blant toppidrettsutøvere.

Sesongen 2014/15 startet Jansrud med å vinne tre renn og ta én andreplass i Canada og USA. Han vant 75-årsjubileumsrennet av utforrennet i Hahnenkammrennene i Kitzbühel. Han er andre nordmann som har vunnet dette prestisjefylte utforrennet, Atle Skårdal var den første i 1990.I tillegg vant Lasse Kjus et ekstra utforrenn både i 1999 og 2004. I 2004 ble rennet arrangert fordi utforrennet i Lauberhornrennene i Wengen ble avlyst. I VM 2015 i Beaver Creek ble det sølv i kombinasjonen, 19 hundredeler bak Marcel Hirscher. Denne sesongen vant Jansrud sju verdenscuprenn, og han vant super-G-cupen og utfor-cupen og ble nummer to i verdenscupen sammenlagt, 160 poeng bak Marcel Hirscher. På Idrettsgallaen 2016 ble Jansrud kåret til Årets forbilde i 2015.

Sesongen 2015/16 kom Jansrud på fjerdeplass  sammenlagt i verdenscupen etter fire førsteplasser, to andreplasser og én tredjeplass.

I likhet med to sesonger før vant Jansrud de tre første fartsrennene sesongen 2016/17. Han vant også sesongens tre første super-G-renn, noe bare Herman Maier hadde klart tidligere.  Jansrud sikret seg sammenlagtseieren i super-G denne sesongen. Jansrud vant det ene utforrennet i Kvitfjell og gikk forbi Lasse Kjus i antall verdenscupseire, og hadde dermed bare Aksel Lund Svindal og Kjetil André Aamodt foran seg på listen over nordmenn med flest verdenscupseire i alpint.

Sesongen 2017/18 vant Jansrud super-G-cupen for tredje gang. Seieren i super-G i Kvitfjell 11. mars var hans 21. verdenscupseier, han gikk dermed forbi Kjetil André Aamodt i antall verdenscupseire.

Sesongen 2018/19 vant Jansrud det første super-G-rennet i Lake Louise. Under utfortrening i Kitzbühel før Hahnenkammrennene brakk han to fingre og måtte opereres. Jansrud gjorde comeback under VM i alpint 2019 i Åre 15 dager etter bruddet og kjørte inn til en 22.-plass på super-G. Under utforrennet som gikk i vanskelige forhold lørdag 9. februar fikk Jansrud fullklaff og kjørte inn til gullmedalje. Aksel Lund Svindal sikret dobbelt norsk i sitt siste renn i karrieren, to hundredeler bak.

Jansrud fikk en kneskade i Beaver Creek i desember 2021. Det så først ut som han ville miste hele sesongen 2021/22, men han var tilbake til  vinter-OL 2022 i Beijing. Der var han norsk flaggbærer og deltok i super-G der han kom på 23.-plass. Jansrud la opp som alpinist etter utforrennet i Kvitfjell 5. mars 2022.

Jansrud er utøverambassadør for den humanitære organisasjonen Right to play.

I 2022 begynte han som ekspertkommentator i alpint for Viaplay.

Høsten 2024 ledet han TVNorge-serien Alt for Norge som var tilbake med den ellevte sesongen etter en pause siden 2019.

 VM 
KonkurranseUtforSuper-GStorslalåmSlalåmKombinasjon 2019 Åre Gull 22.-plass  —  —  — 2017 St. Moritz 4.-plass Sølv  —  — DNS2 2015 Beaver Creek 15.-plass 4.-plass — — Sølv 2013 Schladming — — — — DNF 2011 Garmisch-Partenkirchen — DNF 5.-plass DNF 10.-plass 2009 Val-d’Isère — DNF DNF — 9.-plass

Olympiske leker
År  Slalåm  Storslalåm  Super-G  Utfor Kombinasjon 2006  —  DNS2  — — 10 2010  17 2  12  31  9 2014  — DNF2 1 3 4 2018  — DNF1 3 2 7 2022  — —  23 DNS —

 Verdenscupoversikt 
 23 seire – (én i alpin kombinasjon, én i parallellstorslalåm, tretten i super-G, åtte i utfor)
 52 pallplasseringer – (to i alpin kombinasjon, seks i storslalåm, to i parallellstorslalåm, 23 i super-G, 19 i utfor)

 Individuelle seire 
miniatyr|Kjetil Jansrud kjører storslalåm i 2011
 Sesong Dato Sted Øvelse Plass2008/09 10. januar 2009  Adelboden, Sveits  Storslalåm  3.2009/10 29. januar 2010  Kranjska Gora, Slovenia  Storslalåm  3.30. januar 2010  Storslalåm  2.2010/11 5. desember 2010  Beaver Creek, USA  Storslalåm 3.6. februar 2011  Hinterstoder, Østerrike  Storslalåm   3.2011/12 6. desember 2011  Beaver Creek, USA  Storslalåm 3.16. desember 2011  Gherdëina, Italia  Super-G  3.2. mars 2012  Kvitfjell, Norge  Super-G  3.3. mars 2012  Utfor  2. 4. mars 2012  Super-G  1.2012/13 30. november 2012  Beaver Creek, USA  Utfor  3.2013/14 21. desember 2013  Gherdëina, Italia  Utfor  3.28. februar 2014  Kvitfjell, Norge  Utfor  1.2. mars 2014 Super-G 1.2014/15 29. november 2014  Lake Louise, Canada  Utfor  1.30. november 2014  Super-G 1.5. desember 2014  Beaver Creek, USA   Utfor  1.6. desember 2014  Super-G  2.19. desember 2014  Gherdëina, Italia  Utfor  2.20. desember 2014  Super-G  1.24. januar 2015  Kitzbühel, Østerrike  Utfor  1.22. februar 2015  Saalbach, Østerrike  Super-G  3.8. mars 2015  Kvitfjell, Norge Super-G1.18. mars 2015  Méribel, Frankrike  Utfor  1.19. mars 2015  Super-G  2.2015/16 4. desember 2015  Beaver Creek, USA  Utfor  2.18. desember 2015  Gherdëina, Italia  Super-G  2.19. desember 2015  Utfor  3.21. desember 2015  Alta Badia, Italia Parallellstorslalåm 1.15. januar 2016  Wengen, SveitsAlpin kombinasjon 1.6. februar 2016  Jeongseon, Sør-KoreaUtfor 1.13. mars 2016  Kvitfjell, Norge Super-G1.17. mars 2016  St. Moritz, Sveits  Super-G  2.2016/17 2. desember 2016  Val-d’Isère, FrankrikeSuper-G 1.3. desember 2016 Utfor1.16. desember 2016  Gherdëina / Groeden, Italia Super-G 1.21. desember 2016  Alta Badia, Italia Parallellstorslalåm  3.27. desember 2016  Santa Caterina, Italia Super-G 1.27. januar 2017 Garmisch, Tyskland  Utfor  2.24. februar 2017 Kvitfjell, Norge  Utfor  3.25. februar 2017Utfor 1.2017/18 26. november 2017  Lake Louise, Canada  Super-G 1.1. desember 2017  Beaver Creek, USA  Super-G  2.16. desember 2017  Gherdëina, Italia  Utfor  2.28. desember 2017 Bormio, Italia  Utfor  3.29. desember 2017 Alpin kombinasjon  3.19. januar 2018  Kitzbühel, Østerrike  Super-G  2.11. mars 2018  Kvitfjell, NorgeSuper-G  1.2018/19 25. november 2018  Lake Louise, Canada  Super-G 1.14. desember 2018  Gherdëina, Italia  Super-G  2.13. mars 2019  Soldeu, Andorra  Utfor  2.2019/20 20. desember 2019  Val Gardena, Italia  Super-G  2.24. januar 2020  Kitzbühel, ØsterrikeSuper-G  1.
miniatyr|Jansrud på pallen etter utforrennet under Vinter-OL 2014

 Sammenlagtplasseringer 
 Sesong Sammenlagt Utfor Super-G Storslalåm Slalåm Kombinasjon Parallell Plass Poeng Plass Poeng Plass Poeng Plass Poeng Plass Poeng Plass Poeng Plass Poeng 2003/04  140.  2  –  –  –  –  53.  2  –  –  –  –  –  – 2004/05  98.  35  –  –  –  –  39.  30  58.  5  –  –  –  – 2005/06  43.  169  –  –  –  –  46.  11  21.  113  15.  45  –  – 2007/08  111.  25  –  –  –  –  47.  14  53.  11  –  –  –  – 2008/09  34.  225  –  –  40.  12  9.  213  –  –  –  –  –  – 2009/10  17. 436  47.  17 28.  37  7.  294  –  –  10.  88  –  – 2010/11  13. 495  46.  14  27.  46  4.  240  41.  35 3. 145  9.  15 2011/12  8.  855  19.  178  4.  342  9.  212  49.  7  7.  116  –  – 2012/13  13.  473  10.  184  8.  154  21.  95  –  –  11.  40  –  – 2013/14  6.  657  4.  328  2.  259  29.  34  –  –  13.  36  –  – 2014/15 2. 1288  1.  601 1. 556  19.  98  –  –  18.  29  –  – 2015/16  4.  1161 3. 432  2.  375  20.  149  33.  40 3. 165  –  – 2016/17 2. 924 2. 431 1. 394  24.  75 - -  21.  24  –  – 2017/18 4.884 7.  343 1. 400  45.  16  43.  15 2. 110  –  – 2018/19  13.  537  13.  160  4.  316  35.  25  –  –  14.  36  –  – 2019/20  8.  665  9.  248  5.  305  –  –  –  –  7.  112  –  – 2020/21  31.  259  20.  99  7.  160  –  –  –  –     –  – 2021/22  110.  31  13.  47  40.  18  –  –  –  –      –  –

 Fotnoter og referanser 

 Eksterne lenker 





Kategori:Personer fra Nord-Fron kommune
Kategori:Norske alpinister
Kategori:Norske TV-programledere
Kategori:Ekspertkommentatorer (sport)
Kategori:Programledere for TVNorge
Kategori:Olympiske mestere for Norge
Kategori:Olympiske mestere i alpint
Kategori:Olympiske sølvmedaljevinnere for Norge
Kategori:Olympiske sølvmedaljevinnere i alpint
Kategori:Olympiske bronsemedaljevinnere for Norge
Kategori:Olympiske bronsemedaljevinnere i alpint
Kategori:Verdensmestere i alpint
Kategori:Norgesmestere i alpint
Kategori:Deltakere for Norge under Vinter-OL 2006
Kategori:Alpinister under Vinter-OL 2006
Kategori:Deltakere for Norge under VM i alpint 2009
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Alpinister under Vinter-OL 2010
Kategori:Deltakere for Norge under VM i alpint 2011
Kategori:Deltakere for Norge under VM i alpint 2013
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Deltakere for Norge under VM i alpint 2015
Kategori:Deltakere for Norge under VM i alpint 2017
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under VM i alpint 2019
Kategori:Deltakere for Norge under VM i alpint 2021
Kategori:Deltakere for Norge under Vinter-OL 2022
Kategori:Alpinister under Vinter-OL 2022